# Põllumajanduse Registrite ja Informatsiooni Amet

# AMETIJUHEND

|  |  |
| --- | --- |
| Teenistuskoht | Arendusspetsialist |
| Teenistuja | **Gerda Hermann** |
| **Koht asutuse struktuuris** | Registrite osakond |
| **Vahetu juht** | Registrite osakonna juhataja |
| **Esimene asendaja** | Registrite osakonna arendusspetsialist |
| **Teine asendaja** | Registrite osakonna arendusspetsialist |
| **Keda asendab** | Registrite osakonna peaspetsialisti/arendusspetsialisti |
| Hindamine | Kohustuslik arengu- ja hindamisvestlus vahetu juhiga vähemalt 1 kord aastas |

### TÖÖ LÜHIKIRJELDUS

Registrite osakonna arendusspetsialisti töö eesmärgiks on erimärgistatud diislikütuse õigustatud isikute registri pidamine ning arendamine ja registrile esitatud taotluste menetlemine, põllumajandusloomade registri pidamine ning arendamine, toetuste (sh MAK toetuste) ristkontrollide läbiviimine, kliendiregistri pidamine ning arendamine (sh MAK ja EMKF toetused) ja suhtlemine asutuse klientidega oma tööd puudutavates küsimustes. Igapäevases töös tegeleb arendusspetsialist erimärgistatud diislikütuse õigustatud isikute registri, põllumajandusloomade registrit ja kliendiregistrit puudutava seadusandlusega, IT lähteülesannete koostamisega lähtuvalt arendusvajadustest ning PRIA arengukava elluviimisega. Ülesanneteks on suhtlemine erinevate osapooltega, lahenduste testimine, andmeanalüüs ja andmepäringute teostamine ning neile vastamine.

Vajadusel vastab klientide telefoni teel tulnud küsimustele loomade registreerimise ja identifitseerimisega seonduva osas, teavitab kliente nende isiku- ja kontaktandmetes tekkinud vigade osas, selgitab kliendile välja saadetud vigade sisu ning abistab klienti vigade parandamises. Vajadusel selgitab kliendile probleemi olemust ja võimalikke lahendusi.

Teenistuja juhindub oma töös Põllumajanduse Registrite ja Informatsiooni Ameti (edaspidi PRIA) ja registrite osakonna põhimäärusest, sisekorraeeskirjast, avaliku teenistuse seadusest, teenistusvaldkonda reguleerivast seadusandlusest, PRIA teenindusstandardist ja antud ametijuhendist.

### TEENISTUSKOHUSTUSED

|  |  |
| --- | --- |
| **Peamised tööülesanded** | **Töötulemused ja kvaliteet** |
| Erimärgistatud diislikütuse õigustatud isikute registri, põllumajandusloomade registrit (sh registri andmete alusel makstavad toetused) ja kliendiregistrit puudutava seadusandlusega tegelemine | * Teenistuja tunneb kõiki Euroopa Liidu kui Eesti Vabariigi põllumajandusloomade registrit ja kliendiregistrit puudutavaid seadusandlikke akte * Teenistuja on kursis ettevalmistamisel olevate õigusaktide nõuetega * Teenistuja selgitab välja õigusaktidest tulenevad uued nõuded |
| IT lähteülesannete kirjutamine | * Lähteülesanded on koostatud ja esitatud tähtaegselt * Lähteülesannetesse on operatiivselt sisse viidud parandused ja muudatused * Vajadusel on teenistuja suhelnud seotud osapooltega * Kinnitab lähteülesannete alusel koostatud analüüsid |
| Arenduste testimine | * Testib realiseeritud arendust ja kontrollib selle vastavust analüüsile * Annab testimisel saadud tulemustest tagasisidet vastavalt kokkulepitule * Testib tarkvara põhifunktsionaalsust |
| Andmeanalüüsiga tegelemine | * Tegeleb andmete pärimisega, nende korrektsuse kontrollimisel * Tegeleb ebakorrektsete andmete korrastamise organiseerimisega |
| Erimärgistatud diislikütuse õigustatud isikute registrile, põllumajandusloomade registrile ja kliendiregistrile esitatud dokumentide registreerimine ja sisestamine ning klientidega suhtlemine | * Teenistuja võtab vastu registrite alusdokumente ning menetleb neid vastavalt õigusaktides ja protseduurides kirjeldatule * Tagab sisestatud andmete täieliku vastavuse alusdokumentidel esitatud andmetele * Tagab andmete võimalikult kiire ja õigusaktides kehtestatud tähtajaga sisestamise registrite andmebaasidesse * Klientidele on vajalik informatsioon esitatud arusaadavas ja korrektses vormis * Probleemide esinemisel, mille lahendamine ei ole teenistuja pädevuses, on otsene juht teenistuja poolt operatiivselt informeeritud |
| PRIA teenistujate nõustamine | * Nõustab teisi PRIA teenistujaid erimärgistatud diislikütuse õigustatud isikute registri, põllumajandusloomade registri ja kliendiregistriga seotud küsimustes |
| Registriandmete väljastamine | * Väljastatavad registriandmed on vormistatud korrektselt ja vastatud tähtajaks |
| Erimärgistatud diislikütuse õigustatud isikute registriga ja põllumajandusloomade registriga seotud toetuste protseduuride koostamine ning kooskõlastamisele ja allkirjastamisele panemine | * Registrite osakonna teenistujate tööülesanded on kirjeldatud protseduurides * Ülesannete muutmisel on sellest koheselt teavitatud kõiki seotud osapooli, muudatused ja parandused on operatiivselt sisse viidud protseduuridesse |
| Töökoosolekutel osalemine | * Teenistuja on osa võtnud kõikidest töökoosolekutest, kus tema kohalviibimine on kohustuslik |
| Ajahaldus | * Tehtud tööd on jooksvalt märgitud ajahaldusprogrammi, kuid mitte hiljem kui iga nädala lõpuks |
| Lisaülesannete täitmine | * Täidab vahetu juhi poolt määratud tööalaseid lisaülesanded * PRIA arengukavast registrite osakonnale tulenevaid ülesandeid |

### VASTUTUS

|  |
| --- |
| Teenistuja vastutab:   * käesolevast ametijuhendist, õigusaktidest, sisekorraeeskirjast, PRIA ja osakonna põhimäärusest, PRIA teenindusstandardist ning avaliku teenistuse seadusest tulenevate tööülesannete õigeaegse ja kvaliteetse täitmise eest * ametialase informatsiooni kaitsmise ja hoidmise eest * teenistuja kasutusse antud töövahendite säilimise ja hoidmise eest * järelevalvet teostavate organisatsioonide esindajatele oma tööd puudutava adekvaatse informatsiooni andmise eest ning neile oma võimaluste piires abi osutamise eest * enese kvalifikatsiooni hoidmise ja täiendamise eest |

### ÕIGUSED

|  |
| --- |
| Teenistujal on õigus:   * kasutada oma töös avaliku teenistuse seadusest, õigusaktidest, PRIA põhimäärusest ja sisekorraeeskirjast tulenevaid õigusi * saada PRIAst oma tööks vajalikku informatsiooni * teha koostööd teiste osakondade teenistujatega * teha ettepanekuid oma pädevusse kuuluvas valdkonnas töö paremaks korraldamiseks * suhelda PRIA nimel klientidega ja teiste teenistujatega kõigis oma tööülesandeid puudutavates küsimustes * esitada oma vahetule juhile tööalaseid küsimusi ja ettepanekuid * saada tööalase taseme tõstmiseks vajalikku tööalast koolitust eeldusel, et on olemas vajalikud aja- ja eelarve ressursid |

# TÖÖ ISELOOM

|  |
| --- |
| Arendusspetsialisti teenistuskoha asukoht on Tartus. Töö on paikse iseloomuga, kuid eeldab aeg-ajalt lähetusi Eesti piires. Töö eeldab peamiselt arvutitööd ning pidevat suhtlemist paljude inimestega. Suhtlemisel tööülesandeid puudutavates küsimustes peab registri arendusspetsialist olema kompetentne, viisakas, sõbralik, abivalmis, kannatlik ja lahendustele orienteeritud.  Teenistuja peab pidevalt tegelema enesetäiendamisega, osavõtt PRIA poolt korraldatud koolitustest on kohustuslik. |

|  |  |
| --- | --- |
| **Teenistuja töövahenditeks on:** | **Tal on kasutada:** |
| * arvuti * telefon * printer * büroomööbel | * kantseleitarbed * koopiamasin * paberipurustaja |

**KVALIFIKATSIOONINÕUDED**

|  |  |  |
| --- | --- | --- |
|  | Kohustuslikud | **Soovitavad** |
| Haridus, eriala | * Kõrgharidus või IT alane kutseharidus | * IT alane kõrgharidus |
| **Teadmised, kogemused** | * Eesti keele väga hea oskus kõnes ja kirjas | * Inglise keele ja mõne muu võõrkeele valdamine suhtlemise tasandil * Varasem kokkupuude registrite või andmebaasidega |
| **Oskused** | * Arvutioskus (MS Office kesktase, Internet) * Hea suhtlemisoskus * Meeskonnatöö oskus * Analüütilise mõtlemise oskus * IT lähteülesannete kirjutamisoskus * Andmete pärimise oskus Business Objects-ga * Arvutioskus (Bizagi Modeler) * Testülesannete loomise ja nende alusel testimise läbiviimise oskus | * SQL andmepäringute tegemise oskus |
| **Omadused** | * Iseseisvus * Korrektsus ja täpsus * Õppimisvalmidus * Hea stressitaluvus |  |

**Ametijuhend kehtib tagasiulatuvalt alates 01.06.2022**

**TÖÖANDJA ESINDAJA** Nimi: Jaan Kallas

Kuupäev Allkiri (allkirjastatud digitaalselt)

**VAHETU JUHT** Nimi: Kiido Levin

Kuupäev Allkiri (allkirjastatud digitaalselt)

Kinnitan, et olen tutvunud ametijuhendiga ja kohustun järgima sellega ettenähtud tingimusi ja nõudeid.

**TEENISTUJA**  Nimi: Gerda Hermann

Kuupäev Allkiri (allkirjastatud digitaalselt)